Nordjyllands Politi efterlyser 15-årig frederikshavner, der har været forsvundet siden lørdag aften.

Søndag fik Nordjyllands Politi en anmeldelse om en bortgået dreng. Det drejer sig om 15-årige Mads Hjort Lorenzen, som ikke er set, siden han forlod sin bopæl i Frederikshavn lørdag aften. Mads Hjort Lorenzen beskrives som dansk af udseende, 175 cm høj, almindelig kropsbygning og med brunt, kort hår. Han var iført cowboybukser, en hvid t-shirt med knapper, en sort softshell-jakke og røde sko. Ved du noget, så kontakt Nordjyllands Politi på 114.